**Vilnius savaitgalį virs atvira krepšinio arena: M-1 prieš žvaigždes ir geriausio tritaškininko paieškos**

Šį šeštadienį, birželio 7 dieną, vilniečiai ir miesto svečiai kviečiami prie Baltojo tilto, kur vyks **„OlyBet DUNK IT Open“** – dinamiškas ir nuotaikingas sporto renginys po atviru dangumi. Krepšinio gerbėjų laukia mėgėjų tritaškių konkursas, 3x3 parodomosios rungtynės, įtraukiantys žaidimai publikai ir įspūdingi prizai.

„Renginys ne tik suvienys skirtingų krepšinio lygmenų atstovus – nuo mėgėjų iki žinomų Lietuvos žmonių – bet ir skatins aktyvų laisvalaikį miesto centre. Kviečiame atvykti visus krepšinio mėgėjus ir nuotaikingai praleisti dieną“, - pasakoja Sostinės krepšinio lygos vadovas Vaidas Indriliūnas.

### **Nuo entuziastų iki profesionalų – kas taps Lietuvos atviro oro snaiperiu?**

Renginys startuos **11:00 val.**– aikštelėje pasirodys tritaškių konkurso dalyviai. Iš anksto užsiregistravo apie 70 mėgėjų, tačiau organizatoriai palieka galimybę prisijungti ir vietoje. Maksimalus dalyvių skaičius – 100 asmenų, todėl laisvų vietų dar yra. Norintys dalyvauti konkurse kviečiami registruotis: <https://m-1.15min.lt/dunkit/> (dalyvių amžius: N-18).

Konkursas vyks keliais etapais – pirmiausia vyks atranka, vėliau – 10 geriausių dalyvių finalas, kuriame jie susikaus tarpusavyje, o tada – superfinalas prieš žinomų veidų grupės nugalėtoją.

Mėgėjų įskaitos nugalėtojui atiteks 500 Eur piniginis prizas,  krepšinio žvaigždės **Sasha Vezenkov marškinėliai, Eurolygos kamuolys**, „**OlyBet Sporto Baro“ čekiai**ir kiti prizai.

Kviestinių svečių įskaita vyks atskirai. Kviestinių svečių ir mėgėjų įskaitų nugalėtojai susigrums super finale, pergalė jame garantuos ne tik**atviro oro Lietuvos snaiperio titulą** bei taip pat laimėtojui atiteks „OlyBet DUNK IT Open“ Lietuvos Open Air snaiperio trofėjus.

### **M-1 komanda, garsūs krepšininkai ir kitos žvaigždės**

Renginio eigojevyks 3x3 krepšinio rungtynės bei scenoje pasirodys visiems pažįstami balsai ir veidai – į aikštelę žengs radijo stoties M-1 komanda bei žvaigždžių rinktinė.

M-1 komandai atstovaus: Gedas Saročka, Gustas Ramonas, Ričardas Mikavičius ir Mantas Bružas, kurie rungsis su žvaigždžių komanda, kurioje tokios garsenybės kaip: Remis Retro, Airidas Jankus, Mindaugas Lukauskis ir Omerta.

Po rungtynių nugalėtojai bus apdovanoti: krepšinio žvaigždžių **Nikolos Mirotičiaus ir Tado Sedekerskio marškinėliais, „OlyBet Sporto Baro“ dovanų čekiais**ir**Eurolygos kamuoliais.**

Renginio metu vyks įvairios papildomos pramogos publikai – čia galės varžytis kiekvienas norintis, laimėti simbolinių dovanų bei sporto atributikos.

### **Nemokamas renginys – kviečiami visi norintys**

Renginys yra **atviras ir nemokamas,** todėl dalyvauti kviečiami visi: sporto aistruoliai, atsitiktiniai praeiviai ir visi, kurie nori praleisti šeštadienį aktyviai, smagiai ir krepšinio ritmu.

***Papildomiems komentarams:***

*Meda Navickaitė*

*E:* [*Meda.Navickaite@oc.eu*](mailto:Meda.Navickaite@oc.eu)

*M:* [*+37067076708*](tel:+37067076708)